పిటిషన్లో ఎందుకు పేర్కొనలేదు .. అమృతను నిలదీసిన మద్రాసు హైకోర్టుచెన్నై, డిసెంబరు 22 (ఆంధ్రజ్యోతి): ‘జయలలితను తల్లి అని చెబుతున్నారు సరే, మరి తండ్రిగా శోభన్బాబు పేరును పిటిషన్లో ఎందుకు పేర్కొనలేదు? ఆయన నుంచి రావాల్సిన హక్కులు ఎందుకు అడగడం లేదు?’ అంటూ బెంగళూరు యువతి అమృతను మద్రాసు హైకోర్టు నిలదీసింది. తమిళనాడు మాజీ సీఎం జయలలిత తన మాతృమూర్తి అని, నటుడు శోభన్బాబు-జయలలిత దాంపత్యం కారణంగా తాను జన్మించానని, దీని నిరూపణ కోసం తనకు డీఎన్ఏ పరీక్ష నిర్వహించాలంటూ బెంగళూరుకు చెందిన అమృత గురువారం మద్రాసు హైకోర్టులో పిటిషన్ దాఖలు చేసింది. అయితే, పిటిషన్లో మార్పులు చేసి మళ్లీ దాఖలు చేయాలన్న న్యాయమూర్తి సూచన మేరకు శుక్రవారం అమృత తరఫు న్యాయవాది ప్రకాష్ మళ్లీ పిటిషన్ను దాఖలు చేసి, వాదనలు వినిపించారు. డీఎన్ఏ పరీక్షల కోసం జయ బంధువులైన దీపా, దీపక్నూ కేసులో చేర్చాలని కోరారు. జయ కుమార్తెనంటూ రుజువు చేసేందుకు కనీస ఆధారాలు కూడా లేకుండా దాఖలైన పిటిషన్ విచారణకు అర్హమైనది కాదని, దానిని తోసిపుచ్చాలని అడ్వొకేట్ జనరల్ విజయనారాయణ్ కోరారు. అమృత పిటిషన్పై కౌంటర్ అఫిడవిట్లు వేయాలంటూ రాష్ట్ర ప్రభుత్వానికి, ప్రభుత్వ ప్రధాన కార్యదర్శికి, చెన్నై కార్పొరేషన్ కమిషనర్కు, జయ మేనకోడలు దీపా, మేనల్లుడు దీపక్లకు న్యాయమూర్తి జస్టిస్ వైద్యనాథన్ నోటీసులిచ్చారు. తదుపరి విచారణ జనవరి 5కి వాయిదా పడింది.
pititionlo enduku perkonaledu .. amrutanu niladeesina madrasu hycortuchennai, disembaru 22 (aandhrajyoti): ‘jayalalitanu talli ani chebutunnaru sare, mari tandrigaa sobhanbabu paerunu pititionlo enduku perkonaledu? aayana nunchi ravalsina hakkulu enduku adagadam ledu?’ antuu bengaluru yuvati amrutanu madrasu hycortu niladeesindi. tamilanadu maji cm jayalalita tana maatrumuurti ani, natudu sobhanbabu-jayalalita daampatyam kaaranamgaa taanu janminchaanani, deeni niruupana kosam tanaku dna pareeksha nirvahinchaalantuu bengaluruku chendina amruta guruvaram madrasu hycortulo pitition daakhalu chesindi. ayithe, pititionlo maarpulu chesi malli daakhalu cheyalanna nyaayamuurti suuchana meraku sukravaaram amruta tarafu nyaayavaadi prakash malli pititionnu daakhalu chesi, vaadanalu vinipinchaaru. dna pareekshala kosam jaya bandhuvulaina deepa, deepaknuu kesulo cherchaalani koraru. jaya kumaartenantuu rujuvu chesenduku kaneesa aadhaaraalu kuudaa lekunda daakhalaina pitition vichaaranaku arhamainadi kaadani, daanini tosipuchhaalani advocate janaral vijayanarayan koraru. amruta pititionpy counter affidavitlu veyalantu rashtra prabhutvaaniki, prabhutva pradhaana kaaryadarsiki, chennai carporation kamishanarku, jaya menakodalu deepa, menalludu deepaklaku nyaayamuurti justis vaidyanathan notiisulichaaru. tadupari vichaarana janavari 5ki vaayidaa padindi.